
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧ ΟΣ ΔΕΥΤΕΡΟ _ Αρ. Φύλλου 677 

9 Σεπτεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αποζημίωση Προέδρου κοι Μελών Διοικητικού Συμ¬ 
βουλίου Δημοτικής Επιχείρησης Ύδρευσης και 
Αποχέτευσης Καρδίτσας Νομού Καρδίτσας. 

Αποζημίωση Προέδρου και μελών του Διοικητικού Συμ¬ 
βουλίου Δημοτικής επιχείρησης Ύδρευσης και Απο¬ 
χέτευσης Αίγιου Νομού Αχαίας. 

Καθορισμός αποζημίωσης μελών ΔΣ ΕΛΓΑ. 

Καθορισμός αριθμού συνεδριάσεων και αμοιβής Διοι¬ 
κητικού Συμβουλίου του Εθνικού Οργανισμού Πρό¬ 
νοιας (Ε.Ο.Π.). 

Τροποποίηση της αριθμ. 118307/9355/24.1.1989 

κοινής απόφασης. 

«Καθορισμός δαπάνης σεμιναρίου επιμόρφωσης εκπ/ 
κών που θα αποσπαστούν στα Ελληνικά σχολεία του 

εξωτερικού για το σχολικό έτος 1994-95». 

Επιδότηση ξενοδοχειακών επιχ/σεων για διατήρηση 

θέσεων εργασίας. 

Κατάργηση διατάξεων της ΥΠΠΟ/ΓΝΟΣ/6630/4 Φε¬ 
βρουάριου 1994 απόφασης Υπουργού και Αναπλη¬ 
ρωτή Υπουργού Πολιτισμού «Συμπλήρωση και τρο¬ 
ποποίηση άρθρων της ΥΠΠΟ/ΓΝΟΣ/49095/ 
30.10.1991 απόφασης Υπουργού Πολιτισμού «Με¬ 
ταβίβαση αρμοδιοτήτων Υπουργού και δικαιώματος 
υπογραφής με Ε.Υ. στους Γενικό Γραμματέα. Γενι¬ 
κούς Διευθυντάς κ.λπ.» (ΦΕΚ Β' 104). 

Καθορισμός του αριθμού των επαναπροσλαμβανομέ- 
νων στο Ναυτικό Απομαχικό Ταμείο (ΝΑΤ), σύμ¬ 
φωνα με τις διατάξεις του άρθρου 25 Ν. 2190/94, 
κατά το β' εξάμηνο 1994. 


Αμοιβή δικαστικών αντιπροσώπων στις εκλογές των 
ναυτεργατικών συνδικαλιστικών οργανώσεων πα¬ 
ντός βαθμού. 10 

Διαπίστωση αυτοδίκαιης σύστασης προσωρινής θέσης 
ιδιωτικού δικαίου αορίστου χρόνου στη Γ.Γ. Δημ. 

Έργων. 11 

Παράταση ισχύος βεβαιώσεων ΜΕΕΠ. 12 

Επαναπρόσληψη απολυθέντος προσωπικού ΥΠΑ. ... 13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2051749/5692/0022 (1) 

Αποζημίωση Προέδρου και Μελών Διοικητικού Συμβου¬ 
λίου Δημοτικής Επιχείρησης Ύδρευσης και Αποχέτευ¬ 
σης Καρδίτσας Νομού Καρδίτσας. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 
«περί κινήτρων για την ίδρυση επιχειρήσεων ύδρευσης και 
αποχέτευσης» σε συνδυασμό με τις διατάξεις του άρθρου 
18 του Ν. 1505/1984, όπως τροποποιήθηκε με το άρθρο 
8 του Ν. 1810/88. 

2. Τις αριθμ. 27/1994 και 43/1994 αποφάσεις - προτά¬ 
σεις του Διοικητικού Συμβουλίου της Δημοτικής Επιχείρη¬ 
σης Ύδρευσης και Αποχέτευσης Καρδίτσας. 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού της 
ΔΕΥΑ Καρδίτσας της οποίας το ποσό ανέρχεται στο 
1.500.000 δρχ. περίπου ετησίως για την οποία έχει εγ¬ 
γράφει πίστωση στον προϋπολογισμό του νομικού προσώ¬ 
που της επιχείρησης ύψους 1.500.000 δρχ. με τα στοιχεία 
«έξοδα παράστασης μελών Διοικητικού Συμβουλίου και 
Γραμματέα, αποφασίζουμε: 

Καθορίζουμε την αποζημίωση του Προέδρου του Διοι¬ 
κητικού Συμβουλίου της Δημοτικής Επιχείρησης Ύδρευ¬ 
σης και Αποχέτευσης Καρδίτσας, στις 30.000 δρχ. μη- 
νιαίως για τις παρεχόμενες στην επιχείρηση υπηρεσίες 
του. 

Επίσης καθορίζουμε την αποζημίωση των μελών, του 
γραμματέα κ.λπ. ως εξής: 

α) Των υπαλλήλων ή μισθωτών του δημόσιου τομέα στο 
1 /30 του βασικού μισθού του κλιμακίου 23 για κάθε ώρα. 

β) Των ιδιωτών μελών σε 4.500 δραχμές για κάθε συνε¬ 
δρίαση. 

Ο αριθμός των συνεδριάσεων μπορεί να ανέλθει σε 
τρεις (3) το μήνα που θα πραγματοποιούνται εκτός των 
ωρών εργασίας των υπηρεσιών της επιχείρησης και μέχρι 
πέντε (5) ώρες σε κάθε συνεδρίαση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 1994 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

Κ. ΣΚΑΝΔΑΛΙΔΗΣ ΑΛ. ΠΑΠΑΔΟΠΟΥΛΟΣ 

-♦- 

Αριθ. 2050365/5538/0022 (2) 

Αποζημίωση Προέδρου και μελών του Διοικητικού Συμ¬ 
βουλίου Δημοτικής επιχείρησης Ύδρευσης και Αποχέ¬ 
τευσης Αιγίου Νομού Αχαίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ. 7 του Ν. 1069/80 
«περί κινήτρων για την ίδρυση επιχειρήσεων ύδρευσης και 
αποχέτευσης» σε συνδυασμό με τις διατάξεις του άρθρου 
18 του Ν. 1505/1984, όπως τροποποιήθηκε με το άρθρο 
8 του ν. 1810/88. 

2. Τις αριθμ. 2/1992 και 51/1993 αποφάσεις-προτά- 
σεις του Διοικητικού Συμβουλίου της Δημοτικής Επιχείρη¬ 
σης Ύδρευσης και Αποχέτευσης Αιγίου. 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του προϋπολογισμού της 
ΔΕΥΑ Αιγίου της οποίας το ποσό ανέρχεται στο 
1.500.000 δρχ. περίπου ετησίως για την οποία έχει εγ¬ 
γράφει πίστωση στον προϋπολογισμό του νομικού προσώ¬ 
που της επιχείρησης ύψους 1.500.000 δρχ. με τα στοιχεία 
«έξοδα παράστασης μελών Διοικητικού Συμβουλίου και 
Γραμματέα», αποφασίζουμε: 

Καθορίζουμε την αποζημίωση του Προέδρου του Διοι¬ 
κητικού Συμβουλίου της Δημοτικής Επιχείρησης Ύδρευ¬ 
σης και Αποχέτευσης Αιγίου στις 30.000 δρχ. μηνιαίος για 
τις παρεχόμενες στην επιχείρηση υπηρεσίες του. 

Επίσης καθορίζουμε την αποζημίωση των μελών, του 
γραμματέα κ.λ.π. ως εξής: 

α) Των υπαλλήλων ή μισθωτών του δημόσιου τομέα στο 
1 /30 του βασικού μισθού του κλιμακίου 23 για κάθε ώρα. 

β) Των ιδιωτών μελών σε 4.500 δραχμές για κάθε συνε¬ 
δρίαση. 

Ο αριθμός των συνεδριάσεων μπορεί να ανέλθει σε 
τρεις (3) το μήνα που θα πραγματοποιούνται εκτός των 
ωρών εργασίας των υπηρεσιών της επιχείρησης και μέχρι 
πέντε (5) ώρες σε κάθε συνεδρίαση. 

Αθήνα, 5 Σεπτεμβρίου 1994 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΚΩΝ 

Κ. ΣΚΑΝΔΑΛΙΔΗΣ ΑΛΕΞ. ΠΑΠΑΔΟΠΟΥΛΟΣ 

-♦- 

Αριθ. 2050602/5563/0022 (3) 

Καθορισμός αποζημίωσης μελών ΔΣ ΕΛΓΑ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85, όπως συμπληρώθηκε 
με το άρθρο 27 του Ν. 2081 /92. 

2. Τις διατάξεις των άρθρων 6, 7 και 9 του Ν. 1790/88 


«Οργάνωση και λειτουργία οργανισμού Ελληνικών Γεωργι- 
κών Ασφαλίσεων και άλλες διατάξεις» (ΦΕΚ 134 Α/88) 
όπως τροποποιήθηκαν με το άρθρο 31 του Ν. 2040/92 
(ΦΕΚ 70/Α/92)* 

3. Την αριθμ. 2020282/2253/3/5/89 απόφαση των 
Υπουργών Οικονομικών και Γεωργίας «Λειτουργία συλλο¬ 
γικών οργάνων Οργανισμού Ελληνικών Γεωργικών Ασφα¬ 
λίσεων (ΕΛΓΑ) και αποζημίωση μελών αυτών» (ΦΕΚ 364 
ΤΒ/16/5/89). 

4. Την αριθμ. 34/21/4/1994 έγγραφη πρόταση του 
Διοικητικού Συμβουλίου του ΕΛΓΑ. 

5. Το ότι από τις διατάξεις αυτές της απόφασης προκα- 
λείται δαπάνη σε βάρος του προϋπολογισμού του Νομικού 
Προσώπου του ΕΛΓΑ ύψους 4.000.000 δρχ. περίπου για 
το τρέχον οικονομικό έτος και 4.000.000 δρχ. για καθένα 
από τα επόμενα οικονομικά έτη, η δε σχετική πίστωση έχει 
προβλεφθεί στον προϋπολογισμό του 1994 με κωδικό 
αριθμό 600021 «Αποζημίωση για συμμετοχή σε Συμβού¬ 
λια Επιτροπές κ.λ.π), αποφασίζουμε: 

1. Καθορίζουμε την αποζημίωση του μεν Προέδρου του 
Διοικητικού Συμβουλίου του Οργανισμού Ελληνικών Γε¬ 
ωργικών Ασφαλίσεων (ΕΛΓΑ) για τη συμμετοχή του στις 
συνεδριάσεις του στο ποσό των 16.000 δρχ. για κάθε 
πραγματοποιούμενη τακτική συνεδρίαση (δύο (2) συνε¬ 
δριάσεις τον μήνα) του δε Αντιπροέδρου του ίδιου Διοικη¬ 
τικού Συμβουλίου σε ποσοστό 90% της αποζημίωσης του 
Προέδρου του ΔΣ (14.400 δρχ.) 

2. Η αποζημίωση όλων των τακτικών και αναπληρωματι¬ 
κών μελών του Διοικητικού Συμβουλίου καθώς και του 
Γραμματέα του Δ.Σ. για την συμμετοχή τους στις συνε¬ 
δριάσεις του Δ.Σ., καθορίζεται στο ποσό των 8.000 δρχ. 
κατά πραγματοποιούμενη τακτική συνεδρίαση (δύο (2) 
συνεδριάσεις τον μήνα). 

3. Τα παραπάνω ποσά θα καταβάλλονται ανάλογα σε 
όλα τα μέλη του Δ.Σ. και για κάθε έκτακτη συνεδρίαση 
σύμφωνα με τις κείμενες διατάξεις (άρθρο 9 Ν. 1790/87). 

4. Από της ισχύος της παρούσας καταργείται η αριθμ. 
2020282/2253/3/5/89 απόφαση Υπουργών Οικονομι¬ 
κών και Γεωργίας (ΦΕΚ 364/ΤΒ/16/5/89). 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΓΕΩΡΓΙΑΣ 

ΑΛΕΞ. ΠΑΠΑΔΟΠΟΥΛΟΣ Γ. ΜΟΡΑΙΤΗΣ 

-»- 

Αριθ. 2050382/5542/0022 (4) 

Καθορισμός αριθμού συνεδριάσεων και αμοιβής Διοικητι¬ 
κού Συμβουλίου του Εθνικού Οργανισμού Πρόνοιας 

(Ε.Ο.Π.). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 18 του Ν. 1505/ 
1984 (ΦΕΚ 194/1984 τ.Α') «Αναδιάρθρωση μισθολογίου 
Προσωπικού της Δημόσιας Διοίκησης και άλλες συναφείς 
διατάξεις». 

2. Τις διατάξεις του Ν. 1810/1988 (ΦΕΚ 223/1988 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

τ.Α') «Για τη συμπλήρωση και βελτίωση του Ν. 1505/1984 
και άλλες διατάξεις». 

3. Τις διατάξεις του άρθρου 27 του Ν. 2081/1992. 

4. Τις διατάξεις του άρθρου 29 του Ν. 2082/1992 (ΦΕΚ 
158/1992 τ.Α’) «Αναδιοργάνωση της Κοινωνικής Πρό¬ 
νοιας και καθιέρωση νέων θεσμών Κοινωνικής Προστα¬ 
σίας». 

5. Την απόφασή μας 54047/8105/24.6.1985 «Καθορι¬ 
σμός αριθμού συνεδριάσεων Συμβουλίων - Επιτροπών 
του Υπουργείου Υγείας και Πρόνοιας και των Νομικών 
προσώπων της αρμοδιότητάς του». 

6. Την αριθμ. ΔΟΑ/Φ.03/ 37/ 41102/ 10.12.1993 
εγκύκλιο του Υπουργείου Προεδρίας της Κυβέρνησης. 

7. Την αριθμ. ΔΥ1α/69144/24.12.1993 απόφαση του 
Υπουργού Υγείας, Πρόνοιας και Κοινωνικών Ασφαλίσεων, 
«Διορισμός μελών του Διοικητικού Συμβουλίου του Εθνι¬ 
κού Οργανισμού Πρόνοιας». 

8. Το αριθμ. Φ. Διοικ. 529/3183/8.6.1994 έγγραφο του 
Ε.Ο.Π. 

9. Το γεγονός ότι από την απόφαση αυτή προκαλείται 
δαπάνη ύψους τριών εκατομμυρίων (3.000.000) δρχ. για 
το τρέχον οικονομικό έτος και θα βαρύνει τον προϋπολογι¬ 
σμό του Ε.Ο.Π. στον οποίο υπάρχει σχετική πρόβλεψη, για 
δε τα επόμενα έτη θα προβλεφθεί η απαιτούμενη δαπάνη. 

10. Τη διάταξη της παρ. 4 του άρθρου 3 του Ν. 1160/ 
81, αποφασίζουμε: 

1. Καθορίζουμε τον αριθμό συνεδριάσεων των μετεχό- 
ντων στο Διοικητικό Συμβούλιο του Εθνικού Οργανισμού 
Πρόνοιας (Προέδρου, μελών, εισηγητή και Γραμματέα) 
μέχρι τέσσερες (4) το μήνα. 

2. Η αποζημίωση των μετεχόντων στο ανωτέρω Συμ¬ 
βούλιο θα είναι για μεν τους υπαλλήλους του δημοσίου το¬ 
μέα χίλιες (1.000) δρχ. για κάθε ώρα συνεδρίασης υπό τη 
ρητή προϋπόθεση πραγματοποιήσεως των συνεδριάσεων 
του Συμβουλίου εκτός των ωρών εργασίας για δε τους ιδι¬ 
ώτες σε τέσσερες χιλιάδες πεντακόσιες (4.500) δρχ. κατά 
συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 1994 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝ. ΑΣΦΑΛΙΣΕΩΝ 

ΑΛΕΞ. ΠΑΠΑΔΟΠΟΥΛΟΣ ΔΗΜΗΤΡΙΟΣ ΚΡΕΜΑΣΤΙΝΟΣ 

-♦- 

Αριθ. 2050149/5512/0022 (5) 

Τροποποίηση της αριθμ. 118307/9355/24.1.1989 κοι- 
νής απόφασης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1431 /1984. 

2. Τις διατάξεις του άρθρου 40 του Ν. 849/1978. 

3. Τις διατάξεις του Ν.Δ. 176/1969. 

4. Τις διατάξεις του άρθρου 27 του Ν. 2081/1992. 

5. Την κοινή απόφαση Φ.104/Γ2γ/4446/24.6.1982 
όπως τροποποιήθηκε μεταγενέστερα. 

6. Την απόφασή μας 118307/9355/24.1.1989. 


7. Τις αριθμ. ΔΚΠ/ΠΠ/13976/27.12.1993 και ΔΚΠ/ 
ΠΠ/8935/17.6.1994 αποφάσεις του Νομάρχη Θεσσαλο¬ 
νίκης. 

8. Το αριθμ. 977/22.3.1994 έγγραφο του Ιδρύματος 
Βρεφονηπιακών Σταθμών Θεσσαλονίκης. 

9. Το γεγονός ότι: 

α) στην Πρόεδρο του Διοικητικού Συμβουλίου του Ιδρύ¬ 
ματος Βρεφονηπιακών Σταθμών θεσ/νίκης έχουν ανατε¬ 
θεί και τα καθήκοντα Δ/ντή των Υπηρεσιών του Ιδρύματος 
και του προσωπικού αυτού, η δε καταβαλλόμενη σήμερα 
αποζημίωση δεν ανταποκρίνεται στο έργο της και 

β) από την απόφαση αυτή προκαλείται επί πλέον δα¬ 
πάνη της ήδη καταβαλλόμενης ύψους 260.0100 δρχ. για το 
τρέχον οικονομικό έτος και θα βαρύνει τον προϋπολογι¬ 
σμό του Ιδρύματος στον οποίο έχει προβλεφθεί σχετική 
πίστωση για δε τα επόμενα έτη θα προβλεφθεί η απαιτού- 
μενη δαπάνη, αποφασίζουμε: 

Τροποποιούμε την αριθμ. 118307/9355/24.1.1989 
απόφασή μας και καθορίζουμε από 17.6.1994 την πάγια 
μηνιαία αποζημίωση της προέδρου του Διοικητικού Συμ¬ 
βουλίου του Ιδρύματος Βρεφονηπιακών Σταθμών θεσ/ 
νίκης που της έχουν ανατεθεί και τα καθήκοντα Δ/ντή των 
Υπηρεσιών του Ιδρύματος και του προσωπικού αυτού σε 
εκατό χιλιάδες (100.000) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1994 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝ. ΑΣΦΑΛΙΣΕΩΝ 

ΑΛΕΞ. ΠΑΠΑΔΟΠΟΥΛΟΣ ΔΗΜΗΤΡΙΟΣ ΚΡΕΜΑΣΤΙΝΟΣ 
-♦- 

Αριθ. 2051007/5613/0022 : (6) 

«Καθορισμός δαπάνης σεμιναρίου επιμόρφωσης εκπ/κών 

που θα αποσπαστούν στα Ελληνικά σχολεία του εξωτε¬ 
ρικού για το σχολικό έτος 1994-95». 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 1) της παρ. 3β του άρθρου 2 του ν.δ. 
695/70 όπως τροποποιήθηκαν και συμηληρώθηκαν με τις 
διατάξεις της παρ. 3 του άρθρου 2 του ν.δ. 154/73, 2)του 
άρθρου 23 του νόμου 817/78 «περί ρυθμίσεως ενίων εκ¬ 
παιδευτικών και εκκλησιαστικών θεμάτων». 

Β. Την αριθ. Φ819/Σ 668/Ζ1 3536/30-6-94 απόφαση 
του Υπουργείου μας. 

Γ. Την αριθ. Φ 819/Σ 696/Ζ1 3464/8-7-94 απόφαση 
έγκρισης του προγράμματος του σεμιναρίου, αποφασί¬ 
ζουμε: 

Καθορίζουμε τις δαπάνες του σεμιναρίου επιμόρφωσης 
των εκπ/κων που θα αποσπαστούν στο ελληνικά σχολεία 
του εξωτερικού για το σχολικό έτος 1994-95,το οποίο θα 
πραγματοποιηθεί στην Αθήνα από 11 /7/94 μέχρι 15/7/94 
ως εξής: 

1) Ποσό τεσσάρων χιλιάδων πεντακοσίων δρχ. (4.500) 
για ωριαία αποζημίωση των εισηγητών του προγράμμα¬ 
τος. 

2) Κατ’ αποκοπή αποζημίωση τεσσάρων χιλιάδων πε- 

ντακοσίων δρχ. (4.500) την ημέρα για καθεμιά από τις κα¬ 
θαρίστριες που θα απασχοληθούν με τον καθαρισμό των 
χώρων διεξαγωγής του σεμιναρίου. 

3) Κατ’ αποκοπή αποζημίωση τεσσάρων χιλιάδων πε- 
ντακοσίων δρχ. (4.500) την ημέρα για τον επιστάτη που θα 
απασχοληθεί καθ’ όλη τη διάρκεια του σεμιναρίου. 

Η δαπάνη ύψους 270.000 που προκαλείται από το σεμι¬ 
νάριο αυτό θα βαρύνει την πίστωση του ΚΑΕ 0881 του φο¬ 
ρέα 19-160 προϋπολογισμού εξόδων του Υπουργείου 
Εθνικής Παιδείας και θρησκευμάτων στον οποίο έχει εγ¬ 
γράφει πίστωση 1.000,000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύσει από 8/7/94. 

Αθήνα, 5 Σεπτεμβρίου 1994 

01 ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓΙΟΣ ΠΑΠΑΝΔΡΕΟΥ 

-♦- 

Αριθ. 32458 (7) 

Επιδότηση ξενοδοχειακών επιχ/σεων για διατήρηση θέ¬ 
σεων εργασίας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 8 του 1545/85 «Εθνικό Σύ¬ 
στημα προστασίας από την ανεργία και άλλες διατάξεις». 

2. Την υπ’ αριθμό 80170/26-7-94 κοινή απόφαση του 
Πρωθυπουργού και του Υπουργού Εργασίας «Ανάθεση 
αρμοδιοτήτων στον Υφυπουργό Εργασίας». 

3. Τη γνώμη του Δ.Σ. του ΟΑΕΔ (αριθ. συνεδρ. 30/ 
23-8-94) που μας υποβλήθηκε με το υπ’ αριθμό 114058/ 
26-8-94 έγγραφό του. 

4. Το άρθρο 27 του Ν. 2081/92 (ΦΕΚ 154/Α7 
10-9-92) με το οποίο προστέθηκε νέο άρθρο, το άρθρο 
29Α, στο Ν. 1558/85 «Κυβέρνηση και Κυβερνητικά όρ¬ 
γανα», αποφασίζουμε: 

1. Καθορίζουμε τους όρους επιδότησης, τις προϋποθέ¬ 
σεις, τα δικαιολογητικά των επιχ/σεων καθώς και την τη¬ 
ρούμενη διαδικασία ως εξής: 

Στο πρόγραμμα διατήρησης θέσεων εργασίας σε ξενο¬ 
δοχειακές μονάδες μπορούν να υπαχθούν οι κάθε μορφής 
ξενοδοχειακές επιχ/σεις που βρίσκονται εκτός της περι¬ 
φέρειας της τέως Διοικήσεως Πρωτευούσης και του Πο- 
λεοδομικού Συγκροτήματος θεσ/νίκης, εφόσον λειτουρ¬ 
γούν με άδεια του ΕΟΤ και την προηγούμενη πενταετία 
διέκοψαν τις εργασίες τους τουλάχιστον για δύο έτη πριν 
από την 10η Νοεμβρίου, εκτός εάν μετείχαν στα προηγού¬ 
μενα προγράμματα μας διατήρησης θέσεων εργασίας για 
την χειμερινή περίοδο ή είναι νέες επιχειρήσεις, οπότε θα 
πρέπει να διέκοψαν κατά το προηγούμενο έτος πριν την 
10η Νοεμβρίου. 

2. Οι ενδιαφερόμενες ξενοδοχειακές επιχ/σεις πρέπει 
να υποβάλλουν στην πλησιέστερη Υπηρεσία Απασχόλη¬ 
σης του ΟΑΕΔ τα παρακάτω δικαιολογητικά: 

α) Αίτηση με τα βασικά στοιχεία της επιχείρησης (επω¬ 
νυμία, διεύθυνση, νόμιμο εκπρόσωπο κλπ.) που θα περιέ¬ 
χει την επιθυμία της να υπαχθεί στο πρόγραμμα σύμφωνα 
με τους όρους που θεσπίζει η παρούσα απόφαση του 
Υφυπ. Εργασίας. 


β) Αδεια του ΕΟΤ για τη λειτουργία της. 

γ) Βεβαίωση του ΕΟΤ για την εποχιακή λειτουργία της 
επιχείρησης. 

δ) Αναλυτική κατάσταση των εργαζομένων που θα απα¬ 
σχολήσουν κατά την περίοδο της επιμήκυνσης των εργα¬ 
σιών τους και των ημερών εργασίας του καθένα εξ’ αυτών 
στη διάρκειά της. 

ε) Φωτοτυπίες των σελίδων των ασφαλιστικών βιβλια¬ 
ρίων των ξενοδοχοϋπαλλήλων με τα ένσημα στην επιμή¬ 
κυνση. 

3. Η επιδοτούμενη επιμήκυνση μπορεί ν’ αρχίσει από 
την 1η Νοεμβρίου 1994 και για τις επιχειρήσεις της Βό¬ 
ρειας Ελλάδας και των Βορείων Σποράδων από την 16η 
Οκτωβρίου 1994 (ή αργότερα), δεν μπορεί όμως να υπερ¬ 
βαίνει τους τέσσερις μήνες από την έναρξή της και σε κα¬ 
μία περίπτωση την 28η Φεβρουάριου 1995. 

4. Οι ημέρες της επιδότησης του ξενοδόχου δεν μπο¬ 
ρούν να υπερβούν τον αριθμό των ημερησίων επιδομάτων 
ανεργίας που δικαιούται ο ξενοδοχοϋπάλληλος, κατά την 
έναρξη της επιμήκυνσης της λειτουργίας της επιχείρησης. 
Οι ημέρες επιδότησης του ξενοδόχου αφαιρούνται από 
την επιδότηση της ανεργίας του ξενοδοχοϋπαλλήλου 
όπως αυτή προκύπτει κατά την έναρξη της επιμήκυνσης 
της λειτουργίας της επιχ/σης. Το ύψος της επιδότησης 
καθορίζεται σε δύο χιλιάδες τριακόσιες (2.300) δρχ. για 
κάθε ημέρα εργασίας στην επιμήκυνση μέχρι 25 μέρες 
κατά μήνα και 100 ημέρες για όλη την επιμήκυνση. 

5. Η προθεσμία είσπραξης της επιχορήγησης καθορίζε¬ 
ται σε 3 μήνες από την ημερομηνία κοινοποίησης της σχε¬ 
τικής εγκριτικής Υπουργικής Απόφασης, για κάθε ξενοδο¬ 
χειακή επιχείρηση και η αξίωση για είσπραξη παραγράφε¬ 
ται μετά την παρέλευσή τους. 

6. Εάν ορισμένοι από τους απασχολούμενους δεν δε¬ 
χθούν να απασχοληθούν κατά τους χειμερινούς μήνες, 
τότε ο εργοδότης έχει το δικαίωμα να τους αντικαταστή¬ 
σει με ανέργους άλλης ξενοδοχειακής μονάδας, με την 
προϋπόθεση όμως, ότι οι άνεργοι αυτοί ξενοδοχουπάλλη- 
λοι δεν θα έχουν ασκήσει ήδη το δικαίωμα τους για επιδό¬ 
τηση από τον ΟΑΕΔ. 

7. Το Δ.Σ. του ΟΑΕΔ εξουσιοδοτείται να εξετάζει, σύμ¬ 
φωνα με τα όσα ορίζει ο σχετικός νόμος και η παρούσα 
απόφαση, τις αιτήσεις των επιχειρήσεων και να διατυπώ¬ 
νει γνώμη στο Υπουργείο Εργασίας για την επιχορήγηση 
αυτών. 

8. Η κάλυψη της δαπάνης θα βαρύνει τον προϋπολογι¬ 
σμό του ΟΑΕΔ έτους 1995 με αριθμό λογαριασμού 658β 
για τον οποίο και έχει προβλεφθεί ποσό ύψους 
100.000.000 δρχ. για ολόκληρο το έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Σεπτεμβρίου 1994 

Ο ΥΦΥΠΟΥΡΓΟΣ 

ΓΕΩΡ. ΑΔΑΜΟΠΟΥΛΟΣ 

Αριθ. ΥΠΠΟ/ΓΝΟΣ/43531 (8) 

Κατάργηση διατάξεων της ΥΠΠΟ/ΓΝΟΣ/6630/4 Φε¬ 
βρουάριου 1994 απόφασης Υπουργού και Αναπληρωτή 
Υπουργού Πολιτισμού «Συμπλήρωση και τροποποίηση 
άρθρων της ΥΠΠΟ/ΓΝΟΣ/49095/30.10.1991 από¬ 
φαση Υπουργού Πολιτισμού «Μεταβίβαση αρμοδιοτή¬ 
των Υπουργού και δικαιώματος υπογραφής με Ε.Υ. 
στους Γενικό Γραμματέα, Γενικούς Διευθυντάς κ.λπ » 
(ΦΕΚ.Β’ 104). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη Τις διατάξεις: 

1. Της παρ. 4 του άρθρου 29 του Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ Α' 137). 

2. Της ΥΠΠΟ/ΓΝΟΣ/6630/4 Φεβρουάριου 1994 από¬ 
φασης του Υπουργού και Αναπληρωτή Υπουργού Πολιτι¬ 
σμού «Συμπλήρωση και τροποποίηση των άρθρων της ΥΠ- 
ΠΟ/ΓΝΟΣ/49095/30.10.91 κ.λ.π.» (ΦΕΚ Β’ 104). 

3. Του άρθρου 27 του ν. 2081/1992 «Ρύθμιση του θε¬ 
σμού των Επιμελητηρίων και άλλες διατάξεις» (ΦΕΚ Α’ 

1 54) με το οποίο προστέθηκε άρθρο 29Α στο ν. 1558/ 

1985 «Κυβέρνηση καν Κυβερνητικά Όργανα» και 

Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Καταργούμε τις διατάξεις των παραγράφων 1 και 2 του 
Κεφαλαίου Α’ της ΥΠΠΟ/ΓΝΟΣ/6630/4 Φεβρουάριου 
1994 απόφασης Υπουργού και Αναπληρωτή Υπουργού 
Πολιτισμού (ΦΕΚ Β' 104) «Συμπλήρωση και τροποποίηση 
άρθρων της ΥΠΠΟ/ΓΝΟΣ/49095/30.10.91 απόφασης 
Υπουργού Πολιτισμού «Μεταβίβαση αρμοδιοτήτων 
Υπουργού καί δικαιώματος υπογραφής με Ε.Υ. στους Γε¬ 
νικό Γραμματέα, Γενικούς Διευθυντάς κ.λ.π.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1994 

Ο ΥΠΟΥΡΓΟΣ 

ΑΘΑΝΑΣΙΟΣ ΜΙΚΡΟΥΤΣΙΚΟΣ 
-♦- 

Αριθ. 4313.11/05/94 (9) 

Καθορισμός του αριθμού των επαναπροσλαμβανομένων 
στο Ναυτικό Απομαχικό Ταμείο (ΝΑΤ), σύμφωνα με τις 
διατάξεις του άρθρου 25 Ν. 2190/94, κατά το β’ εξά¬ 
μηνο 1994. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (ΦΕΚ 28Α73.3.94). 

2. Την αριθ. 4313.11/03/94/8.7.94 Κοινή Απόφαση 
των Υπουργών Προεδρίας της Κυβέρνησης, Οικονομικών 
και Εμπορικής Ναυτιλίας «Καθορισμός, κατά κατηγορία 
και κλάδο, του αριθμού των επαναπροσλαμβανομένων 
στο ΝΑΤ, σύμφωνα με τις διατάξεις του αρθ. 25 Ν.2190/ 
94». 

3. Τις διατάξεις του άρθρου 29Α’ του Ν. 1558/85, το 
οποίο προστέθηκε με το άρθρο 27 του Ν.2081/92 (ΦΕΚ 
154Α792). 


4. Το αριθμ. 2042264/275/0021Β71.7.1994 έγγραφο 
του Υπουργού Οικονομικών. 

5. Τις υπηρεσιακές ανάγκες και τις δημοσιονομικές δυ¬ 
νατότητες του ΝΑΤ. 

6. Την αριθ. ΔΙΠΙΔΔ/Α2/7494/15.3.94 εγκύκλιο του 
Υπ. Προεδρ. της Κυβέρνησης «Επαναπρόσληψη απολυ- 
θέντων (αθρ. 25 του Ν. 2190/1994)», αποφασίζουμε: 

1. Την επαναπρόσληψη των δύο (2) απολυθέντων με το 
άρθρο 44 του Ν. 1882/90 στο Ναυτικό Απομαχικό Ταμείο, 
εντός του Β εξαμήνου 1994. 

2. Η δαπάνη που θα προκύψει από τις διατάξεις της πα- 
ρούσης ανέρχεται ετησίως στο ποσόν των έξι εκατομμυ¬ 
ρίων (6.000.000) δρχ. και τριών εκατομμυρίων 
(3.000.000) δρχ., για το β’ εξάμηνο 1994. 

Η δαπάνη θα καλυφθεί από εγγεγραμμένες πιστώσεις 
στον προϋπολογισμό του ΝΑΤ έτους 1994 στους ΚΑΕ 
211, 221, 223, 224, 225, 226, 227, 232, 238, 251 και 
259. 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 7 Σεπτεμβρίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓΙΟΣ ΚΑΤΣΙΦΑΡΑΣ 
-♦- 

Αριθ. 2342.2/7/94 (10) 

Αμοιβή δικαστικών αντιπροσώπων στις εκλογές των ναυ- 
τεργατικών συνδικαλιστικών οργανώσεων παντός βαθ¬ 
μού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τη διάταξη του άρθρου 46 του Ν. 2172/93 «Τροπο¬ 
ποίηση και αντικατάσταση διατάξεων του Ν. 1756/1988 
«Κώδικας Οργανισμού δικαστηρίων και κατάστασης δικα¬ 
στικών λειτουργών» του Κώδικα Πολιτικής Δικονομίας, του 
Ποινικού Κώδικα, του Κώδικα Ποινικής Δικονομίας και άλ¬ 
λες διατάξεις». 

2. Το αριθ. 721/1.2.1994 έγγραφο της Ένωσης Δικα¬ 
στών και Εισαγγελέων. 

3. Το αριθ. 432/24.1.1994 έγγραφο της Πανελλήνιας 
Ναυτικής Ομοσπονδίας. 

4. Τις ιδιαιτερότητες διενέργειας των αρχαιρεσιών και 
πάσης φύσεως εκλογών των ναυτεργατικών σωματείων ή 
ναυτεργατικών συνδικαλιστικών οργανώσεων παντός 
βαθμού, και αποφασίζουμε: 

Καθορίζουμε την αμοιβή των δικαστικών αντιπροσώπων 
στις εκλογές των ναυτεργατικών σωματείων ή ναυτεργατι- 
κών συνδικαλιστικών οργανώσεων κάθε βαθμού, ως εξής: 

Α. Για την εκλογή εφορευτικής επιτροπής καταβάλλο¬ 
νται, ανάλογα, τ’ αντίστοιχα ποσά που καθορίζονται από 
την εκάστοτε ισχύουσα σχετική απόφαση του Υπουργού 
Εργασίας. 

Β. Για την λήψη απόφασης εκπροσώπησης της Πανελ¬ 
λήνιας Ναυτικής Ομοσπονδίας στην τριτοβάθμια συνδικα¬ 
λιστική οργάνωση, το ποσό δέκα χιλιάδων (10.000) δραχ¬ 
μών. 

Γ. Για την εκλογή των οργάνων των ναυτεργατικών συν¬ 
δικαλιστικών οργανώσεων, και σε κάθε συνεδρίαση, κατα¬ 
βάλλεται ποσό το οποίο είναι ποσοστό πάνω στο αντίστοιο 

ποσό που καθορίζεται από την εκάστοτε ισχύουσα σχετική 
Απόφαση του Υπουργού Εργασίας, σύμφωνα με τον πραγ¬ 
ματικό χρόνο απασχόλησης του δικαστικού αντιπροσώ¬ 
που. 

Το πιο πάνω ημερήσιο ποσό και ανεξάρτητα του χρόνου 
απασχόλησης δεν μπορεί να είναι ανώτερο του ημίσεως 
του ποσού που καθορίζεται από την εκάστοτε ισχύουσα 
σχετική Απόφαση του Υπουργού Εργασίας. 

Δ. Προκειμένου για ναυτεργατικά σωματεία με λιγότερα 
από 300 μέλη, τα οποία εκλέγουν την ίδια ημέρα Εφορευ¬ 
τική Επιτροπή, και λοιπά όργανα, καταβάλλεται το αντί¬ 
στοιχο ποσό που καθορίζεται από την εκάστοτε ισχύουσα 
σχετική Απόφαση του Υπουργού Εργασίας. 

Ο χρόνος ημερήσιας απασχόλησης των δικαστικών αντι¬ 
προσώπων, καθορίζεται σε μέγιστο 7,5 ώρες. 

Για την εφαρμογή της παρούσης, «μέλη», νοούνται τα 
οικονομικώς εντάξει μέλη. 

Τα ανωτέρω ποσά καταβάλλονται από το ναυτεργατικό 
σωματείκο ή τη ναυτεργατική συνδικαλιστική οργάνωση 
στη Γραμματεία του Δικαστηρίου στο οποίο κατατίθεται η 
αίτηση διορισμού δικαστικού αντιπροσώπου: 

α) μαζί με την αίτηση, στις περιπτώσεις Α, Β και Δ της 
παρούσης. 

β) αμέσως μετά το τέλος των εκλογών, στην περίπτωση 
Γ της παρούσης. 

Από την απόφαση αυτή, δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως, και ισχύει από την ημέρα δημοσίευσής της. 

Πειραιάς, 6 Σεπτεμβρίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Αριθ. Δ14ε/3942 (11) 

Διαπίστωση αυτοδίκαιης σύστασης προσωρινής θέσης ιδι¬ 
ωτικού δικαίου αορίστου χρόνου στη Γ.Γ. Δημ. Έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 25 του Ν. 1735/87 και ΔΙ- 
ΠΙΔ/Φ. 42/63/11056/ 31.12.87 κοινής υπουργικής από¬ 
φασης, αναφορικά με την κατάταξη του προσωπικού με 
σύμβαση εργασίας ιδιωτικού δικαίου ορισμένου χρόνου σε 
προσωρινές θέσεις ιδιωτικού δικαίου αορίστου χρόνου. 

2. ΤΗν Δ14ε/3941 /8.9.94 απόφασή μας, με την οποία 
ο Κοτσοβός Λάμπρος κατατάχτηκε σε προσωρινή θέση 
ιδιωτικού δικαίου αορίστου χρόνου με την ειδικότητα του 
κλητήρα, θέση που συστήθηκε αυτοδίκαια με την από¬ 
φαση αυτή. 

3. Το γεγονός ότι προκαλείται δαπάνη 800.000 δρχ. σε 
βάρος του τακτικού προϋπολογισμούκ της Γ.Γ.Δ.Ε. που 
έχει προβλεφθεί. 

4. Την αριθ. Δ17α/02/56/Φ.2.2.1 714.7.1994 από¬ 
φαση «περί καθορισμού αρμοδιοτήτων στον Υφυπουργό 
ΠΕΧΩΔΕ I. Τσακλίδη», αποφασίζουμε: 

Διαπιστώνουμε το συνολικό αριθμό των κατά ειδικότητα 
προσωρινών θέσεων ιδιωτικού δικαίου αορίστου χρόνου 
της Διεύθυνσης Κεντρικού Εργαστηρίου Δημοσίων Έρ¬ 
γων (Δ14) της Γ.Γ.Δ.Ε., που συστήθηκαν με την απόφαση 


κατάταξης αντιστοίχου προσωπικού ως εξής: 

Κλητήρες (1) 

Η ανωτέρω θέση καταργείται αυτοδίκαια μόλις κενωθεί 
με οποιοδήποτε τρόπο. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Σεπτεμβρίου 1994 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 
-♦- 

Αριθ. Δ15/01Κ/10.225 (12) 

Παράταση ισχύος βεβαιώσεων ΜΕΕΠ. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 6 του άρθρου 16 του Νόμου 
1418/84 «Δημόσια έργα και συναφείς διατάξεις». 

2. Τις διατάξεις του Ν. 2229/1994 «Τροποποίηση και 
συμπλήρωση του Ν. 1418/1984 και άλλες διατάξεις». 

3. Την αριθ. Δ17α/02/56/Φ.2.2.1 /14.7.1994 απόφαση 
του Πρωθυπουργού και του Υπουργού ΠΕΧΩΔΕ «Ανά¬ 
θεση αρμοδιοτήτων Υπουργού Περιβάλλοντος Χωροτα¬ 
ξίας και Δημοσίων Έργων στον Υφυπουργό» Περιβάλλο¬ 
ντος Χωροταξίας και Δημ. Έργων I. Τσακλίδη (ΦΕΚ 550/ 
ΤΑ/94). 

4. Την απόφαση αριθ. ΕΔ2α/01/27/Φ.Ν 294/18.3.85 
«Μητρώα Επιχειρήσεων κατασκευής δημοσίων Έργων 
ΜΕΕΠ, ΜΕΚ και άλλες ρυθμίσεις για τις Εργοληπτικές 
Επιχειρήσεις» (ΦΕΚ 170 τευχ. Β/29.3.1985). 

5. Την απόφαση αριθ. Δ15/οικ/641/18.1.1991 με την 
οποία ορίζεται εξάμηνο χρονικό διάστημα παράτασης της 
ισχύος των βεβαιώσεων του ΜΕΕΠ. 

6. Την αριθ. 1950/26.7.1989 γνωμοδότηση του Νομι¬ 
κού Συμβουλίου της Γενικής Γραμματείας Δημοσίων Έρ¬ 
γων του ΥΠΕΧΩΔΕ σύμφωνα με την οποία η βεβαίωση του 
ΜΕΕΠ ισχύει και μετά την παρέλευση της τριετίας και μέ¬ 
χρι αναθεωρήσεως από την Επιτροπή ΜΕΕΠ. 

7. Το γεγονός ότι για να ολοκληρωθεί το έργο της επα- 
νάκρισης όλων των Εταιρειών που είναι γραμμένες στις 
τάξεις Ε\ ΣΤ' και Ζ απαιτείται εξάμηνο χρονικό διάστημα 
από την ημερομηνία που θα ισχύει το Π.Δ. που θα εκδοθεί 
σύμφωνα με τις διατάξεις του Ν. 2229/1994, αποφασί¬ 
ζουμε: 

Τροποποιώντας την ανωτέρω απόφασή μας ορίζουμε 
ότι, όσες βεβαιώσεις του ΜΕΕΠ έχει λήξει ή πρόκειται να 
λήξει η εξάμηνη παράταση, παρατείνεται η ισχύς τους για 
ένα ακόμη επτάμηνο χρονικό διάστημα. 

Η παράταση της ισχύος των βεβαιώσεων θα γίνεται με 
ειδική σφραγίδα από την Διεύθυνση Δ15. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Σεπτεμβρίου 1994 

Ο ΥΦΥΠΟΥΡΓΟΣ 

ΙΩΑΝΝΗΣ ΤΣΑΚΛΙΔΗΣ 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Δ9/Α/38387/10531 (13) 

Επαναπρόσληψη απολυθέντος προσωπικού ΥΠΑ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 3 του άρθρου 44 του Ν. 
1882/90 «Μέτρα για την περιοστολή της φοροδιαφυγής, 
διαρρυθμίσεις στην άμεση και έμμεση φορολογία και άλ¬ 
λες διατάξεις» (ΦΕΚ 43/Α). 

2. Τις διατάξεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92 (ΦΕΚ 154/ 
Α/10.9.92). 

3. Τις διατάξεις της παρ. 5 του άρθρου 25 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θεμάτων διοίκησης» (ΦΕΚ 
28/Α). 

4. Την αριθ. πρωτ. Δ9/Α/36382/9755/24 Αυγούστου 
1994 κοινή απόφαση των Υπουργών Προεδρίας της Κυ¬ 
βέρνησης, Οικονομικών και Μεταφορών και Επικ/νιών 
«Καθορισμός αριθμού επαναπροσλαμβανομένων υπαλλή¬ 


λων κατά ειδικότητα για την κάλυψη παγίων και διαρκών 
αναγκών». 

5. Το γεγονός ότι, από τις διατάξεις της παρούσας από¬ 
φασης προκαλείται δαπάνη σε βάρος του προϋπολογι¬ 
σμού της ΥΠΑ δραχμών πενήντα εννέα εκατομμυρίων 
(59.000.000) περίπου, για το τρέχον έτος, για την οποία 
έχει προβλεφθεί πίστωση στον ΚΑΕ 5295-Φ.23/240 «Δα¬ 
πάνες επαναπρόσληψης προσωπικού», αποφασίζουμε: 

Καθορίζουμε ότι, το έτος 1994 θα επαναπροσληφθούν 
στην Υπηρεσία Πολιτικής Αεροπορίας σαράντα πέντε (45) 
άτομα διαφόρων ειδικοτήτων, που είχαν απολυθεί βάσει 
του Ν. 1882/90 και έχουν ευνοϊκή απόφαση πρωτοβάθ¬ 
μιου δικαστηρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 1994 

ΟΙ ΥΠΟΥΡΓΟΙ 

ΜΕΤΑΦΟΡΩΝ ΚΑΙ 

ΟΙΚΟΝΟΜΙΚΩΝ ΕΠΙΚΟΙΝΩΝΙΩΝ 

ΑΛ. ΠΑΠΑΔΟΠΟΥΛΟΣ ΘΕΟΔΩΡΟΣ ΠΑΓΚΑΛΟΣ 

ΕΘΝΙ ΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ ΘΗ 
5234312 

λειτουργούν καθημερινά από 8.00' έως 13.00’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφ όρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) » 

» 

» 

Β 

» 

30.000 

» 

1.500 

γ) » 

» 

» 

Γ* 

» 

10.000 

» 

500 

δ) » 

» 

» 

Δ' 

» 

30.000 

» 

1.500 

ε) » 

» 

» 

Αναπτυξιακών Πράξεων 

» 

20.000 

» 

1.000 

στ) » 

» 

» 

Ν.Π.Δ.Δ. 

» 

10.000 

» 

500 

ζ) » 

» 

» 

ΠΑΡΑΡΤΗΜΑ 

» 

5.000 

» 

250 

η) » 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » 

» 

» 

Αν. Ειδικού Δικαστηρίου 

» 

3.000 

» 

150 

ι) » 

» 

» 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







